27/02/2014 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Enerxía e Minas
Resolución do 19 de febreiro de 2014, da Xefatura Territorial da Coruña, pola que se somete a información pública a autorización administrativa a autorización administrativa de construción dunha instalación eléctrica no concello de Santiago

Resolución do 19 de febreiro de 2014, da Xefatura Territorial da Consellería de Economía e Industria da Coruña, pola que se somete a información pública a petición de autorización administrativa previa e a autorización administrativa de construción dunha instalación eléctrica no concello de Santiago de Compostela(expediente IN407A 2014/20). Para os efectos previstos na Lei 24/2013 de 26 de decembro (BOE n.º310), do sector eléctrico, e no título VII do Real decreto 1955/2000, do 1 de decembro (B. O. E. n.º 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización administrativa previa e a autorización administrativa de construción, en concreto, da instalación eléctrica que se describe: Solicitante: Red Eléctrica de España, S. A. U. Domicilio social: paseo del Conde de los Gaitanes, 17728109 Alcobendas (Madrid). Denominación: ampliación do parque 220 KV da subestación Santiago: posicións de saída de liña ADIF-1 e ADIF-2. Situación: concello de Santiago de Compostela. Características técnicas: Ampliación do parque 220 kV da subestación Santiago, mediante a instalación en intemperie de dúas (2) novas posicións de interruptor, de tecnoloxía AIS, cunha configuración en dobre barra con acoplamento, correspondentes ás dúas (2) novas posición de liña denominadas ADIF-1 e ADIF-2, coa seguinte disposición: Posición 1: liña ADIF-2. Posición 3: liña ADIF-1. Embarrados baixos: conexións entre aparellos a 5,7 metros de altura, en tubo de aluminio Ø100/88 mm e condutor Rail dúplex. Barras principais de tubo ríxido de aluminio Ø160/140 mm, a 9,85 metros de altura en configuración apoiada sobre illadores soporte. Tendidos altos, a 15,50 metros de altura, en condutor Al-Ac Rail de 516,8 mm 2 de sección. Instalación de nova aparamenta con nivel de illamento 460/1.050 kV, con illadores de liña de fuga mínima de 7.595 mm (equivalente a 31 mm/kV), referida á tensión nominal mais elevada para o material (Um) de 245 kV, consistente en: Interruptores unipolares con cámaras de corte en SF6. Intensidade nominal/corte: 3.150/40 kA. Transformadores de intensidade, de características conforme ó Real decreto 1110/2007, do 24 de agosto, polo que se aproba o Regulamento unificado de puntos de medida do sistema eléctrico (B. O. E. n.º 224, do 18 de setembro). Seccionadores de barras, tipo pantógrafo, de mando unipolar motorizado e intensidade nominal/límite térmica: 4.000/40 kA. Seccionadores de liña, tipo rotativo de tres columnas, con coitelas de posta a terra, de mando unipolar motorizado e intensidade nominal/límite térmica: 2.000/40 kA. Transformadores indutivos de tensión en cada saída, de características conforme ó Real Decreto 1110/2007, do 24 de agosto, polo que se aproba o Regulamento unificado de puntos de medida do sistema eléctrico (B. O. E. n.º 224, do 18 de setembro). Pararraios autoválvulas, illadores de apoio tipo C10-1050 e illadores soporte tipo C6-1050. Conexión a rede de terras inferiores (condutor Cu de 95 mm 2 ) xa existente na subestación e instalación de mallado de terras superiores (puntas Franklin). Sistemas de control, protección, telecomunicacións e servizos auxiliares. Todas aquelas persoas ou entidades que se consideren afectadas poderán examinar o expediente e presentar as súas alegacións nesta Xefatura Territorial, sita na rúa Vicente Ferrer, 2-2.ª planta, 15071 A Coruña no prazo de vinte días, a partir do día seguinte ao da última publicación da presente resolución. A Coruña, 19 de febreiro de 2014. A xefa territorial Susana Vázquez Romero